Kjersti Fløttum

**Kjersti Fløttum** (født 1953) er en norsk lingvist. Hun er professor emerita i fransk språkvitenskap ved Universitetet i Bergen, der hun har vært ansatt som professor siden 1996. Hun var viserektor for internasjonalisering i perioden 2005–2009 og innvalgt medlem av universitetsstyret i to perioder (2013–2017 og 2017–2021). 

Fløttum avla sin hovedfagseksamen ved Universitetet i Bergen i 1979, og tok sin doktorgrad ved Universitetet i Trondheim (nå NTNU) i 1989. Doktorgradsavhandling: La nature du résumé scolaire. Analyse formelle et informative. 

I april 2020 var hun tilbake ved NTNU som styreleder ved Det humanistiske fakultet. Hun hadde sittet i fakultetsstyret som eksternt medlem siden 2013, og rykke opp og ble styreleder i 2020 ut inneværende styreperiode.

## Tverrfaglighet og LINGCLIM
Fløttum er spesielt kjent for at de fleste forskningsprosjektene hennes har tverrfaglighet som kjennetegn.  Et av de tidligste var prosjektet KIAP (Kulturell Identitet i Akademisk Prosa) 2001–2006, som resulterte i boken *Academic Voices*. 

Hun opprettet deretter den tverrfaglige forskergruppen LINGCLIM i 2010 og ledet gruppen til hun ble professor emerita i august 2023. Hun er fortsatt (pr. 2026) aktiv i gruppen. LINGCLIM arbeider for å finne ut mer om hvordan klimaspørsmålet fremstilles og hvordan språkbruken tolkes og kan påvirke meninger og holdninger.

Noen av hennes teoretiske innfallsvinkler har vært tekstsjangre, narrativ struktur og lingvistisk polyfoni (flerstemmighet). Hun var med i gruppen som i 2004 publiserte den skandinaviske polyfoniteorien *ScaPoLine*.  

Fløttum er kjent som en engasjert og tydelig formidler innen tema som humaniora, tverrfaglighet og utfordringer knyttet til klima og miljø. Hun deltar gjerne på arrangementer for et allment publikum. I tillegg til tradisjonelle kanaler som artikler, bøker, kronikker og foredrag, benytter hun sosiale medier for å dele kunnskap og delta i debatter. I 2016 mottok hun Det humanistiske fakultets formidlingspris, blant annet for filmen *Når vi snakker om klima.* Filmen hadde som mål å vise språkets rolle og mangfoldet av meninger i klimadebatten. Som leder for LINGCLIM var Fløttum også leder for filmprosjektet. Filmen ble laget av 1001 Films.Formidling av kunnskap er en viktig del av jobben og av samfunnsoppdraget, og det er et privilegium å få snakke eller skrive om det jeg selv brenner for. Det er dessuten mye å hente tilbake til egen forskning fra samspillet med publikum i ulike formidlingssituasjoner

## Publikasjoner
Nasjonalt vitenarkiv inneholder hennes forskningspublikasjoner og -resultater.
## Priser og medlemskap

* 2023: Tildelt den franske orden Ordre National du Mérite.
* 2020–2023: Leder av styret for Holbergprisen.
* 2018: Medlem av Academia Europaea.
* 2017: Innvalgt som medlem av Det Norske Videnskaps-Akademi.
* 2016: Det humanistiske fakultets formidlingspris, UiB.
* 2014: Oppnevnt til æresdoktor, Doctor Honoris Causa, Uppsala Universitet, Sverige
* 2010–2023: Honorær visekonsul for Frankrike i Bergen
* 2009–2016: Medlem av priskomiteen for Raftoprisen for menneskerettigheter
* 2005: Preses for Selskapet til Vitenskapenes Fremme, Bergen

## Referanser


## Eksterne lenker

*  Filmen ''Når vi snakker om klima''
* Fløttums ansatt-side ved UiB
* Fløttums CV (pr. 2024) på UiBs nettsted